# distro
## Brezhoneg
### Etimologiezh

    Savet diwar ar rakger « dis- » hag an anv-kadarn « tro ».

### Anv-gwan

distro /ˈdistro/; liester : distroioù.
* Deuet en-dro.
** Setu te distro eta, ma merc'h? — (Fañch an Uhel, Kontadennoù ar Bobl/3, Al Liamm, 1988, p. 109.)
** Dioc'h ma lavar, e vezo distro a-benn emberr da noz, pe warc'hoaz vintin da zivezata. — (G. MILIN, Gwechall-goz e oa..., Kemper, 1924, p. 34.)
** A-benn koan e vezi distro, mechañs ? — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 3.)
* Bezañ distro da ul lec'h bennak.
** Distro d’he gampr an Aoutrou de la Marche a c’houlennaz ... petra en doa da ober. — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)
** Abarz an deiz pep hini a zo distro d’he gear ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 79.)
** Evit gwir, pa voen distro da Londrez, em boe, evit va lod, ouzhpenn dek lur hanter a boultr aour... — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 9.)
** distro d'ar gêr
* Bezañ distro eus ul lec'h bennak.
* (Diwar-benn ul lec'h:) dizarempred, ma vez an den en e-unan.
** Ar gouent-ma a ioa enn eur vro c’houez hag enn eul leac’h distro, hag ann dra-ze a blije muioc’h d’ar Zant. Buez ar Zent 1894/708
** [...] ; en eur gêriadennig distro e vevent « dizoursi-bras ha dinec'h », didrouzik hag eurus. — (Ivon Krog, Eur Zac'had Marvailhou, Buhez Breiz, Kemper, 1924, p. 122.)
** Eur wech e oa en eun ti bihan ru distro, pell deus a Vreiz-Izel, [...]. — (Erwan ar Moal, Pipi Gonto, Kemper, 1925, p. 104.)
** Jakob, gwechall, kuitaet gantañ ti he dad ha douar e vro, en em gavas, goude kuzh-heol, en un takad distro. — (Sarmoniou an Aotrou Quere, dastumet ha renket gant an Ao. Jezegou, Kastellin, 1906, p. 76.)
* korn distro : privezioù
** Klask ur c'horn distro. Mont d'ar c'horn distro.
* tro-distro
* bezañ war e zistro : war an oad
* en distro : en eskemm
** « — [...]... Met, pôtr, kred ac'hanon, emean d'ar c'hilhog, karantezusoc'h e vefont ez kever, en distro, gonidek; pep-hini anê a raio d'it ar pecherou ar re domma... [...] !... — (Fañch al Lae, Bilzig, Kemper, 1925, p. 50.)

#### Gerioù heñvelster

* dibleustr
* dizarempred

#### Gerioù kevrennek

* tro-distro

#### Troidigezhioù

deuet en-dro (1)
* galleg : de retour
* saozneg : back
lec'h ma vez an den en e-unan (2)
* galleg : désert , solitaire , abandonné

### Anv-kadarn

distro /ˈdistro/ gourel pe benel (liester distroioù)
* Obererezh dont en-dro d'ul lec'h bennak.
** An Distro eus a Vro-Saoz — (An Distro eus a Vro-Saoz, er Barzhaz Breizh.)
** Distro ul lizher d'e gaser.
** Kenavo an distro !
* distro an tre: deroù an tre
* distro al lanv: deroù al lanv
* reiñ un distro divalav, lous, da ub : kas an dorzh d'ar gêr
* kaout distro, un distro

#### Gerioù kevrennek

* distro-fall
* distro-lous
* lec'h-distro
* korn-distro

#### Deveradoù

* distreiñ
* dizreiñ

#### Troioù-lavar

* kenavo an distro
* kenavo hep distro

#### Troidigezhioù

* galleg : retour
* saozneg : return